Diari Oficial de la Generalitat Valenciana


Sumari del DOGV 9327, del 28-04-2022 (2022/3398)

RESOLUCIÓ d'11 d'abril de 2022, de la presidenta del Consorci del Consell de l'Horta de València, per la qual es delega la gerència del consorci per a determinades competències de la presidència i de l'òrgan executiu.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3398


Data del document
:   11-04-2022

Organisme emissor
:   Consorci del Consell de l'Horta de València

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ d'11 d'abril de 2022, de la presidenta del Consorci del Consell de l'Horta de València, per la qual es delega la gerència del consorci per a determinades competències de la presidència i de l'òrgan executiu. [2022/3398]  
La creixent activitat del Consorci del Consell de l'Horta de València requereix un desenvolupament normatiu que concrete l'organització i el funcionament d'aquesta administració pública que, de manera bàsica, estableix la Llei 5/2018, de 6 de març, de l'Horta de València, d'ara en avant la llei, i amb major concreció en els Estatuts, aprovats provisionalment per l'Acord de 30 de juliol de 2019 i ratificats en la sessió plenària de data 11 de febrer de 2020. Fruit d'aquesta necessitat se n'ha aprovat el Reglament orgànic i funcional, en el marc del qual, juntament amb el que estableix la normativa del Pla d'acció territorial d'ordenació i dinamització de l'Horta de València, aprovat pel Decret 219/2018, de 30 de novembre, del Consell, d'ara en avant NPAD, ha d'establir-se una nova delegació de competències de l'òrgan executiu, a l'empara del que preveuen els articles 9 i 10 de la Llei 40/2015, d'1 d'octubre, de règim jurídic del sector públic, i l'article 18.2 dels estatuts.  
  
Per això, l'òrgan executiu, en la sessió plenària celebrada el 23 de març de 2022, resol l'adopció de l'acord següent:  
  
  
Primer  
Revocar les delegacions de competències atorgades a la gerència per acords de l'òrgan executiu d'11 de febrer de 2020 (DOGV 07.04.2021) i 20 de maig de 2021 (DOGV 26.07.2021).  
  
Segon  
Delegar la Gerència, després de l'informe preceptiu previ de la Comissió Permanent d'Infraestructures Agràries de l'òrgan executiu, per a les atribucions següents:  
a) En l'àmbit del que estableix l'article 41.I de la llei, l'emissió d'informes sobre:  
(1) Les autoritzacions d'usos, modificacions parcel·làries i modificació de reg tradicional regulades en l'article 37 del NPAD en base al procediment establit en l'article 51 d'aquest.  
(2) Les autoritzacions sobre instal·lacions, construccions i obres vinculades a l'explotació agropecuària regulades en l'article 38 del NPAD d'acord amb el procediment establit en l'article 51 d'aquest.  
(3) Les autoritzacions d'usos regulades en els articles 42, 43, 44, 45, 46 i 47 del NPAD d'acord amb el procediment establit en l'article 51 d'aquest.  
(4) Les aprovacions i modificacions de planejament urbanístic, tant estructural com detallat.  
(5) La declaració d'enclavament de recuperació de l'Horta de València previst en els articles 30, 31 i 32 de la Llei i 56 de la NPAD.  
  
(6) Infraestructures viàries i ferroviàries consistents en autopistes, autovies i vies d'alta capacitat, com també vies de distribució que discorren per espais agraris sensibles, en els termes definits de l'article 61 al 65 de la NPAD.  
(7) Infraestructures de transport d'energia i telecomunicacions; infraestructures hidràuliques i elements associats i infraestructures de generació d'energia elèctrica, a l'efecte de l'article 66 al 68 de la NPAD.  
  
b) La creació de la Xarxa de Mercats Agraris, prevista en l'article 76 de la NPAD.  
c) La creació de la Xarxa Gastronòmica, prevista en l'article 77 de la NPAD.  
d) L'aprovació del pla de senyalització previst en l'article 78 de la NPAD.  
  
Tercer  
Delegar la Gerència, després de l'informe preceptiu previ de la Comissió Permanent Economicofinancera de l'òrgan executiu, per a les atribucions següents:  
a) La contractació d'obres, serveis, subministraments i altres actuacions sobre béns per un valor estimat igual o superior al 30 % del pressupost anual del Consorci.  
b) L'aprovació de les bases, convocatòria i adjudicació, com també l'aprovació de convenis de subvencions que no estiguen establides en la Llei de pressupostos de la Generalitat Valenciana.  
  
Quart  
Delegar la Gerència per a les atribucions següents:  
a) En l'àmbit del que estableix l'article 41.I) de la llei, l'emissió d'informes sobre:  
(1) Les autoritzacions d'usos regulades en els articles 38, 39, 40 i 41 d'acord amb el procediment establit en l'article el 51 de la NPAD.  
(2) Infraestructures viàries incloses en la xarxa de camins rurals, sendes i vies pecuàries, en els termes definits en l'article 64 de la NPAD.  
  
b) La contractació d'obres, serveis, subministraments i altres actuacions sobre béns per un valor estimat inferior al 30 % del pressupost anual del Consorci.  
c) L'aprovació de projectes d'obres i serveis.  
d) L'aprovació de les bases, convocatòria i adjudicació, com també l'aprovació de convenis de subvencions nominatives establides en la Llei de pressupostos de la Generalitat Valenciana.  
e) L'exercici de les accions judicials i administratives i la defensa, amb la possibilitat de conferir poders de representació processal i administrativa.  
  
Cinqué  
Aquesta delegació d'atribucions pot ser revocada en qualsevol moment per l'òrgan delegatori, d'acord amb l'article 9 de la Llei 40/2015.  
  
Sisé  
Les atribucions que es deleguen mitjançant aquest acord poden ser reclamades en els termes i amb els requisits que estableix l'article 10 de la Llei 40/2015.  
  
Seté  
Sempre que es faça ús d'aquesta delegació d'atribucions, s'ha de fer constar expressament en la resolució o acte que s'adopte, i s'han de considerar dictats per l'òrgan delegatori.  
  
Huité  
Les atribucions que s'exercisquen per delegació no poden ser objecte de delegació en un altre òrgan.  
  
Nové  
Publicar aquest acord en el Diari Oficial de la Generalitat Valenciana, d'acord amb el que preceptua l'article 9.3 de la Llei 40/2015.  
  
València, 11 d'abril de 2022.- La consellera d'Agricultura, Desenvolupament Rural, Emergència Climàtica i Transició Ecològica i presidenta del Consorci del Consell de l'Horta de València: Mireia Mollà Herrera.